Mažoji Jugla
Mažoji Jugla (latv. Mazā Jugla) – upė vidurio Latvijoje; Uogrės, Salaspilio ir Ruopažių savivaldybėse. Prasideda Taurupės valsčiuje. Teka į vakarus lygiagrečiai su Dauguva. Į rytus nuo Rygos susilieja su Didžiąja Jugla ir sudaro Juglą, kuri įteka į Kyšezerą. Intakai: Kivulurga, Ežupė, Lėgerurga, Abzė, Pečuorytė, Uošupytė. Vaga vingiuota, tėkmė srauni, yra dolomito, smiltainio atodangų. Vietomis tėkmė rami. Patvenkta Duobelniekų HE tvenkiniu. Metinis nuotėkis – 0,25 km³.